
Për shtyrjen e afatit të shpalljes së botimit të njoftimit të fituesit dhe të njoftimit të kontratës së lidhur për procedurat e prokurimit, të kryera nga zyra e administrimit të buxhetit gjyqësor

Në mbështetje të nenit 100 të Kushtetutës dhe të nenit 75 të ligjit nr.9643, datë 26.6.2006 “Për prokurimin publik”, të ndryshuar, me propozimin e Ministrit të Financave, Këshilli i Ministrave

Vendosi:

1. Lejimin e Zyrës së Administrimit të Buxhetit Gjyqësor, si autoritet kontraktor, për të përfunduar, brenda datës 20 dhjetor 2011, procedurat e prokurimit publik, me objekt “Hartimi i projektzbatimit për përshtatjen e godinës së ish-Institutit të Kërkimeve Zooteknike në godinë të Dhomës Administrative”. Brenda këtij afati të përfshihet edhe lidhja e kontratës përkatëse dhe publikimi i njoftimit të kontratës së nënshkruar në Buletinin e Njoftimeve Publike.
2. Ngarkohen Zyra e Administrimit të Buxhetit Gjyqësor dhe Agjencia e Prokurimeve Publike për zbatimin e këtij vendimi.
Ky vendim hyn në fuqi menjëherë.

